Un român stabilit în Anglia, erou pentru câteva sute de români dintr-o parcare: "Le-am luat câte o apă și câte un sandviș“.
Romeo Mihai Manciu locuiește și lucrează în Anglia din 2018. Romeo îi ajută pe oamenii care nu se pot deplasa la magazin și le gătește. Aseară, Romeo a ajutat câteva sute de români dintr-o parcare, să mănânce.
Spiridușii lui Moș Crăciun sunt peste tot. Unul dintre ei este Romeo Mihai Manciu, român stabilit în Anglia. Lucrează ca agent de rampă la aeroportul Heathrow. Pe lângă asta, a deschis o bucătărie unde gătește pentru cei care nu se pot deplasa la magazin.Alături de o echipă de voluntari, hrănește peste 500 de persoane. Din cauza restricțiilor din Anglia, Romeo s-a gândit să vină și în ajutorul celor opriți în trafic. Pentru asta s-a deplasat la 70 de km de locuința sa.Romeo Mihai Manciu, voluntar & angent de rampă la Heathrow: "Am găsit autocare. Oamenii au plecat cu cel puțin 5-6 ore înainte de anunțul de închidere a granițelor. Le-am luat, pentru că atâta ne-a dus buzunarul, câte o apă și câte un sandviș. Șoferii aseară erau obosiți, în primul rând. Gândiți-vă că un șofer de autocar are în spatele lui, să zicem, 40 de persoane în autocar.“.